
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ PIRKIMO
2012 m. lapkričio 29 d. Nr. T-375
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 48 str. 1 ir 2 d., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 5 p. bei atsižvelgdama į Pirkimo komisijos 2012 m. lapkričio 20 d. ataskaitą, nusprendžia:


1. Pirkti:


1.1. 29,35 kv. m bendro ploto vieno kambario butą Nr. 11 su rūsio patalpa (unikalus Nr. 8498-0005-1015:0016), esantį Šakiuose, Vytauto g. 19, už 35 000 Lt (trisdešimt penkis tūkstančius litų);

1.2. 31,37 kv. m bendro ploto vieno kambario butą Nr. 20 su rūsio patalpa (unikalus Nr. 8497-0002-4014:0001), esantį Šakiuose, Šaulių g. 2, už 50 000 Lt (penkiasdešimt tūkstančių litų);

1.3. 32,38 kv. m bendro ploto vieno kambario butą Nr. 8 su rūsio patalpa (unikalus Nr. 8497-9002-3014:0010), esantį Gelgaudiškyje, Mokyklos g. 12, už 34 000 Lt (trisdešimt keturis tūkstančius litų). 


2. Įgalioti rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartis bei perdavimo-priėmimo aktus.


3. Įpareigoti rajono savivaldybės administracijos Centralizuotos buhalterijos skyrių apmokėti už perkamas gyvenamąsias patalpas iš 2012 m. valstybės biudžeto asignavimų, skirtų rajono savivaldybės socialinio būsto fondui plėtoti (119 tūkst. Lt).

4. Perduoti rajono savivaldybės administracijai rajono savivaldybės nuosavybėn perimtą turtą, nurodytą 1 punkte, valdyti, naudoti ir disponuoti juo patikėjimo teise.

Savivaldybės mero pavaduotoja,
pavaduojanti savivaldybės merą 



Rima Rauktienė 

